২০১৯-এ বাংলাদেশ

২০১৯-এ বাংলাদেশে সংঘটিত হওয়া ঘটনাবলির সংক্ষিপ্ত সার এটি। রাষ্ট্রপতি- আবদুল হামিদ প্রধানমন্ত্রী- শেখ হাসিনা স্পীকার- শিরীন শারমিন চৌধুরী ৩ জানুয়ারি - নবনির্বাচিত একাদশ জাতীয় সংসদ সদস্যরা শপথ নেন। ৫ জানুয়ারি - বিপিএলের ৬ষ্ঠ আসরের পর্দা উঠে। ৭ জানুয়ারি - শেখ হাসিনা চতুর্থ মন্ত্রিসভা গঠন করেন। ৯ জানুয়ারি - ব্রাহ্মণবাড়িয়া-২ আসনে তিনটি কেন্দ্রে ভোটগ্রহণ অনুষ্ঠিত হয়। ২৭ জানুয়ারি - গাইবান্ধা-৩ আসনে নির্বাচন হয়। ২ ফেব্রুয়ারি - এসএসসি ও সমমান পরিক্ষা শুরু । ৮ ফেব্রুয়ারি - বাংলাদেশ প্রিমিয়ার লিগের ষষ্ঠ আসরের ফাইনালে ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয়বারের শিরোপা লাভ করে। ২০ ফেব্রুয়ারি - ঢাকায় চকবাজারে অগ্নিকাণ্ডের ঘটনা ঘটে, যাতে অগ্নিদগ্ধ হয়ে ৭৮ জন মারা যান। ২৫ ফেব্রুয়ারি - ঢাকা থেকে উড্ডয়নের পর বাংলাদেশ বিমানের ময়ূরপঙ্খী উড়োজাহাজটি ছিনতাই হয়। পরে বিমানটি চট্টগ্রামের শাহ আমানত আন্তর্জাতিক বিমানবন্দরে জরুরী অবতরণ করে। কমান্ডো অভিযানে ছিনতাইকারী গুলিবিদ্ধ হন ও পরে মারা যান। ২৮ ফেব্রুয়ারি ঢাকা উত্তর সিটি কর্পোরেশন নির্বাচনে আওয়ামী লীগ মনোনীত প্রার্থী আতিকুল ইসলাম মেয়র নির্বাচিত হন। ভাসানটেকে বস্তিতে আগুন লেগে দুই শিশু মারা যায়। ১ মার্চ - মিয়ানমার অনূর্ধ্ব-১৬ নারী ফুটবল দলকে ১-০ ব্যবধানে হারিয়ে টানা দ্বিতীয়বারের মত এএফসি অনূর্ধ্ব-১৬ উইমেন্স চ্যাম্পিয়নশিপে খেলার যোগ্যতা অর্জন করে বাংলাদেশ অনূর্ধ্ব-১৬ নারী ফুটবল দল। ৪ মার্চ - প্রথমবারের মত আয়োজিত ঢাকা প্রিমিয়ার ডিভিশন টোয়েন্টি ২০ ক্রিকেট লিগে প্রাইম দোলেশ্বর ক্রিকেট ক্লাবকে ২৪ রানে হারিয়ে শিরোপা জিতে লেফটেন্যান্ট শেখ জামাল ধানমন্ডি ক্লাব লিমিটেড। ১০ মার্চ - প্রথম ধাপে ৭৮টি উপজেলায় উপজেলা নির্বাচন অনুষ্ঠিত হয়। ১১ মার্চ - ডাকসু নির্বাচন অনুষ্ঠিত। নুরুল হক নুর সহ- সভাপতি এবং ছাত্রলীগ সাধারণ সম্পাদক ডাকসু সাধারণ সম্পাদক নির্বাচিত হন৷ ২৮ মার্চ - ঢাকার বনানীতে এফ আর টাওয়ারে অগ্নিকাণ্ডে বিদেশি নাগরিকসহ ২৬ জনের মৃত্যু হয়। এদিন সড়ক দুর্ঘটনাসহ বিভিন্ন ঘটনার মোট ৪৭ জনের মৃত্যু হয়। ৩০ মার্চ - ঢাকার গুলশানের ডিএনসিসি মার্কেটে আগুন। ব্যাপক ক্ষয়ক্ষতি। ৬ এপ্রিল - ফেনীর মাদ্রাসাছাত্রী নুসরাত জাহান রাফিকে আগুনে ঝলসে দেয় মাদ্রাসা অধ্যক্ষ। ৯ এপ্রিল - নুসরাত জাহান রাফি রাত সাড়ে ৯ টায় মৃত্যুবরণ করেন। ১৭ এপ্রিল - মন্দিরে ধর্ষণচেষ্টার অভিযোগে প্রকাশ ব্যানার্জি নামে এক পুরোহিত গ্রেপ্তার হয়। পয়লা বৈশাখে দুপুর দেড়টার দিকে শ্রী শ্রী অনুকূল ঠাকুর মন্দিরে পূজা-অর্চনার সময় স্থানীয় অনেক শিশু সেখানে উপস্থিত হয়। প্রকাশ ব্যানার্জি এক শিশুকে চকলেট দেওয়ার লোভ দেখিয়ে মন্দিরের মধ্যে পর্দা টানানো একটি রুমে নিয়ে ধর্ষণের চেষ্টা চালায়। এ সময় শিশুটি চিৎকার দিলে লোকজন ছুটে আসে। ৩ মে - ঘূর্ণিঝড় ফণীর আঘাত। ২৪ জুন - বগুড়া-৬ আসনে উপনির্বাচন অনুষ্ঠিত হয়। ২৬ জুন - বরগুনায় প্রকাশ্য দিবালোকে রিফাত হত্যাকাণ্ড। ১৪ জুলাই - বাংলাদেশের সাবেক রাষ্ট্রপতি ও সেনাপ্রধান হোসাইন মুহাম্মদ এরশাদের মৃত্যু। ১৪ সেপ্টেম্বর - ইতিহাসে প্রথমবারের মতো ছাত্রলীগের কেন্দ্রীয় সভাপতি ও সাধারণ সম্পাদককে বহিষ্কার করা হয়। ৫ অক্টোবর - রংপুর-৩ আসনে উপনির্বাচন অনুষ্ঠিত হয়। ৭ অক্টোবর - বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট)-এর তড়িৎ ও ইলেক্ট্রনিক প্রকৌশল বিভাগের দ্বিতীয় বর্ষের শিক্ষার্থী আবরার ফাহাদকে শেরে বাংলা হলে ছাত্রলীগ নেতাকর্মীরা পিটিয়ে হত্যা করে। ১ নভেম্বর - নতুন সড়ক আইন কার্যকর। ১০ নভেম্বর - ঘূর্ণিঝড় বুলবুল এর তাণ্ডবে নিহত ১৭ জন। ১৪টি জেলা ক্ষতিগ্রস্ত। ১২ নভেম্বর - ব্রাহ্মণবাড়িয়ায় কসবায় যাত্রীবাহী ট্রেনের মুখোমুখি সংঘর্ষে ১৬ জন নিহত। ১৭ নভেম্বর - দেশে প্রথমবারের মতো পেঁয়াজের দাম ২৪০ টাকা হলো। ১২ ডিসেম্বর - ঢাকার কেরানীগঞ্জে একটি প্লাস্টিক সামগ্রী তৈরির কারখানায় আগুন লাগে। এতে অগ্নিদগ্ধ হয়ে ঘটনাস্থলে একজন ও চিকিৎসাধীন অবস্থায় ১৩ জনের মৃত্যু হয়। [তথ্যসূত্র প্রয়োজন] ৩ জানুয়ারি - সৈয়দ আশরাফুল ইসলাম, আওয়ামী লীগের রাজনীতিবিদ ও মন্ত্রী (জন্ম: ১৯৫২) ২২ জানুয়ারি - আহমেদ ইমতিয়াজ বুলবুল, গীতিকার, সুরকার, সংগীত পরিচালক ও মুক্তিযোদ্ধা ১৫ ফেব্রুয়ারি - আল মাহমুদ, একুশে পদক প্রাপ্ত কবি ও সাহিত্যিক (জন্ম: ১৯৩৬) ২৮ ফেব্রুয়ারি - শাহ আলমগীর, সাংবাদিক ও পিআইবির মহাপরিচালক ১ মার্চ - পলান সরকার, একুশে পদকপ্রাপ্ত সমাজকর্মী। ৬ এপ্রিল - টেলি সামাদ, কৌতুকাভিনেতা ২২ মে - খালিদ হোসেন, একুশে পদকপ্রাপ্ত নজরুল গবেষক ও সংগীতশিল্পী ২ জুন - মমতাজউদদীন আহমদ, নাট্যকার, অভিনেতা ও ভাষা-সৈনিক (জন্ম:. ১৯৩৫) ১৪ জুলাই - বাংলাদেশের ১১তম রাষ্ট্রপতি হুসেইন মুহাম্মদ এরশাদ সিএমএইচ হাসপাতালে মৃত্যুবরণ করেণ। (জন্ম: ১৯৩০) ২০ ডিসেম্বর - ফজলে হাসান আবেদ, একজন সমাজকর্মী এবং ব্র‍্যাকের প্রতিষ্ঠাতা। ২৯ ডিসেম্বর – তালুকদার মনিরুজ্জামান একজন বাংলাদেশি শিক্ষায়তনিক ব্যক্তি ও রাষ্ট্রবিজ্ঞানী ৷ "শপথ নিলেন নবনির্বাচিত সংসদ সদস্যরা"। প্রথম আলো। ৩ জানুয়ারি ২০১৯।  "স্থগিত ব্রাহ্মণবাড়িয়া-২ আসনের পুনঃভোট ৯ জানুয়ারি"। সংগ্রহের তারিখ ২০১৯-০১-০৪।  ইকবাল, নাইর। "তামিমের কুমিল্লার কাছেই বিপিএলের শিরোপা"। প্রথম আলো। সংগ্রহের তারিখ ৮ ফেব্রুয়ারি ২০১৯।  "রুদ্ধশ্বাস তিন ঘণ্টা"। প্রথম আলো। ২৪ ফেব্রুয়ারি ২০১৯।  "দোলেশ্বরকে হারিয়ে চ্যাম্পিয়ন শেখ জামাল"। bdnews24.com। ৪ মার্চ ২০১৯। ৫ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৯।  "লোহাগাড়া থেকে বনানী: দিনভর মৃত্যুর মিছিল"। সংগ্রহের তারিখ ২৯ মার্চ ২০১৯।  "মন্দিরে পূজা দেখতে গেলে শিশুকে ধর্ষণের চেষ্টা, পুরোহিত গ্রেপ্তার"। NTV Online (ইংরেজি ভাষায়)। ২০১৯-০৪-১৭। সংগ্রহের তারিখ ২০২০-১০-০১।  "যশোরে চকলেটের লোভ দেখিয়ে ধর্ষণের চেষ্টা, পুরোহিত গ্রেপ্তার"। Dhaka Tribune Bangla। ২০১৯-০৪-১৭। ২০২০-১২-০১ তারিখে মূল থেকে আর্কাইভ করা। সংগ্রহের তারিখ ২০২০-১০-০১।  "এবার শিশু ধর্ষণ চেষ্টায় পুরোহিত গ্রেফতার | সারাদেশ"। ittefaq। সংগ্রহের তারিখ ২০২০-১০-০১।  "ছাত্রলীগে পদহারা শোভন-রাব্বানী"। কালের কণ্ঠ। সংগ্রহের তারিখ ২০১৯-১০-০৯।